**JAVNI NATJEČAJ ZA PRIJAM U SLUŽBU U JEDINSTVENI UPRAVNI ODJEL OPĆINE STUBIČKE TOPLICE NA RADNO MJESTO KOMUNALNI REDAR - 1 IZVRŠITELJ/ICA NA NEODREĐENO VRIJEME U PUNOM RADNOM VREMENU**

**OPIS POSLOVA:**

**-** Provodi poslove nadzora nad primjenom općinskih propisa kojima se uređuje komunalni red, nerazvrstane ceste te uvjeti i način držanja kućnih ljubimaca i način postupanja sa izgubljenim i napuštenim životinjama, autotaxi prijevozu, grobljima i priključivanju na komunalnu infrastrukturu,

- Sastavlja zapisnike o utvrđenim nelegalnim gradnjama, o učinjenim prekršajima komunalnog reda, vodi upravni postupak i rješava u upravnim stvarima iz područja komunalnog redarstva,

- Prati zakonske i druge propise u kojima je propisana nadležnost komunalnog redara, poljoprivrednog redara te osigurava njihovu primjenu u suradnji s pročelnikom, predlaže odluke i mjere u cilju unapređenja života stanovnika Općine. Obavlja tehničke radnje u svezi s održavanjem priredbi i manifestacija,

- Surađuje s komunalnim izvidnikom u obavljanju komunalnih djelatnosti na području Općine,

- Obavlja i druge poslove po nalogu pročelnika.

Sukladno Sporazumu o zajedničkom obavljanju poslova komunalnog redara putem zajedničkog službenika sklopljenog između Općine Stubičke Toplice, Grada Donja Stubica i Općine Gornja Stubica (KLASA: 024-04/24-01/04, URBROJ: 2140-27-1-24-3), komunalni će redar naizmjenično uredovati na području svake od sporazumnih strana, na način da ponedjeljkom ureduje u Gradu Donja Stubica, utorkom u Općini Stubičke Toplice, srijedom u Općini Gornja Stubica. Zajednički će komunalni redar četvrtkom i petkom u pravilu obavljati administrativne poslove i to u prostoru za rad koji mu osigurava Općina Gornja Stubica.

Visina plaće i druga prava iz radnog odnosa komunalnog redara su utvrđena općim aktima Općine Stubičke Toplice te obračun plaće i drugih primanja s osnove radnog odnosa obavlja Jedinstveni upravni odjel Općine Stubičke Toplice.

**PODACI O PLAĆI :**

Plaću čini iznos umnoška koeficijenta za obračun plaće koji za predmetno radno mjesto iznosi 1,95 i osnovice za obračun plaće koja iznosi 950,00 eura bruto, uvećano za 0,5% po godini radnog staža.

**PROVJERA ZNANJA I SPOSOBNOSTI KANDIDATA**

**Povjerenstvo za provedbu javnog natječaja** obavlja sljedeće poslove:

 - priprema i provodi postupak javnog natječaja za prijam u službu na neodređeno vrijeme u Jedinstveni upravni odjel Općine Stubičke Toplice na radno mjesto komunalnog redara,

* utvrđuje koje su prijave na javni natječaj pravodobne i potpune,
* utvrđuje listu kandidata prijavljenih na javni natječaj koji ispunjavaju formalne uvjete propisane javnim natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang-listu kandidata, s obzirom na rezultate provedene provjere znanja i sposobnosti.

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete javnog natječaja.

Smatra se da je kandidat, koji nije pristupio prethodnoj provjeri znanja, povukao prijavu na javni natječaj.

Prethodna provjera znanja i sposobnosti kandidata obavlja se putem pisanog testiranja i intervjua, a po potrebi i putem provjere praktičnog rada na određenim poslovima.

Intervju se provodi samo s kandidatima koji su ostvarili najmanje 50% broja bodova iz svakog dijela provjere znanja i sposobnosti na provedenom testiranju i provjeri praktičnog rada, ako je ta provjera provedena.

Nakon prethodne provjere znanja i sposobnosti kandidata Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova.

**NA RADNOPRAVNI ODNOS SLUŽBENIKA PRIMJENJUJU SE ODREDBE:**

**-** Zakona o službenicima i namještenicima u lokalnoj i područnoj (regionalnoj) samoupravi (NN 86/06, 61/11, 04/18, 112/19, 17/25),

- Pravilnika o radu službenika i namještenika zaposlenih u Jedinstvenom upravnom odjelu Općine Stubičke Toplice („Službeni glasnik Krapinsko-zagorske županije“ 55/22),

- Pravilnika o unutarnjem redu Jedinstvenog upravnog odjela Općine Stubičke Toplice („Službeni glasnik Krapinsko-zagorske županije“ 1/22, 4/22, 51/22, 4/24, 17/24),

- Zakona o radu (NN 93/14, 127/17, 98/19, 151/22, 46/23, 64/23).

**NAČIN OBAVLJANJA PRETHODNE PROVJERE ZNANJA I SPOSOBNOSTI:**

Prethodnoj provjeri znanja i sposobnosti mogu pristupiti samo kandidati koji su podnijeli pravodobnu i urednu prijavu te ispunjavaju formalne uvjete javnog natječaja.

Na samo testiranje kandidati su dužni ponijeti sa sobom osobnu iskaznicu ili drugu odgovarajuću identifikacijsku ispravu s fotografijom radi utvrđivanja identiteta, te kemijsku olovku s kojom će pisati test. Kandidati koji ne mogu dokazati identitet neće moći pristupiti testiranju.

Kandidati sami snose troškove dolaska na pisano testiranje i intervju. Za kandidata koji ne pristupi pisanom testiranju smatrat će se da je povukao prijavu na javni natječaj.

Test se sastoji od 10 pitanja. Pitanja su koncipirana u dvije vrste.

Kod određenog broja pitanja potrebno je odabrati zaokruživanjem jedan ili više ponuđenih odgovora. Kod pitanja gdje je naznačena tvrdnja potrebno je zaokružiti njezinu točnost ili netočnost.

Ako kandidat želi promijeniti već obavljeni odabir, potrebno je prekrižiti već dati odgovor te zaokružiti novi odgovor. Uz odgovor koji je kasnije dopisan potrebno je staviti vlastoručan potpis.

Test se piše kemijskom olovkom u trajanju od 30 minuta.

Bodovanje testa:

- svaki odgovor se boduje jednim bodom,

- odgovor mora biti u potpunosti točan da bi se ostvario bod.

Kandidati koji na pismenom dijelu testiranja ostvare najmanje 50% bodova (5 točnih odgovora) bit će pozvani na intervju.

**PRAVNI I DRUGI IZVORI ZA PRIPREMU ZA PISMENO TESTIRANJE:**

- Zakon o općem upravnom postupku (NN 47/09, 110/21),

- Zakon o komunalnom gospodarstvu (NN 68/18, 110/18, 32/20, 145/24),

*-* Zakon o građevinskoj inspekciji (NN 153/13, 145/24).

Kandidati koji ispunjavaju formalne uvjete iz natječaja i imaju pravo pristupiti testiranju bit će evidentirani lozinkom koja se sastoji od prvog slova imena i prvog slova prezimena i 5 zadnjih brojeva OIB-a i pod kojom će lozinkom biti pozvani na testiranje.

POZIV ZA TESTIRANJE BIT ĆE OBJAVLJEN NAJMANJE 5 (PET) DANA PRIJE DANA ODREĐENOG ZA TESTIRANJE NA MREŽNOJ STRANICI OPĆINE STUBIČKE TOPLICE (www.stubicketoplice.hr).

KLASA: 112-01/25-01/03

URBROJ: 2140-27-3-25-3

Stubičke Toplice, 6. listopada 2025.

NATJEČAJNO POVJERENSTVO

Kristijan Oremuš, ing. prom.